
DR 31.10.2019 107 

 
Sebab itu, apa yang berlaku sangat kita kesali. Kerana itulah pentingnya satu 

undang-undang, satu kawal selia. Namun, inisiatif tersendiri yang dilakukan oleh pelbagai 
pihak, itu tak mungkin kita boleh hentikan. Niat mereka baik tetapi kadang-kadang ada 
sedikit kurang cermatnya maka berlakulah hal seperti itu. Akan hal program food bank 
dilaksanakan oleh kementerian, rejim tapisan kami sangat ketat bagi mengelak hal itu 
berlaku. Itu untuk makluman Yang Berhormat Jelebu. Terima kasih kerana 
membangkitkan perkara tersebut. 

Datuk Seri Dr. Ronald Kiandee [Beluran]: Yang Berhormat Menteri... 

Datuk Seri Saifuddin Nasution bin Ismail: Tuan Yang di-Pertua, saya 
hendak... 

Datuk Seri Dr. Ronald Kiandee [Beluran]: ...Lanjutan daripada jawapan Yang 
Berhormat Menteri berhubung dengan kumpulan B40 yang disubsidikan untuk kereta dan 
motosikal. Saya ingin tahu sama ada luar bandar di Sabah dalam konteks untuk 
membantu daripada segi pengangkutan, mereka yang menggunakan enjin bot untuk 
pengangkutan yang tidak dapat menikmati community drumming, yang tidak cukup kuota 
community drumming, sama ada kementerian akan melihat keperluan pengangkutan luar 
bandar Sabah menggunakan enjin bot untuk juga disubsidikan bagi mereka yang 
dikategorikan dalam kategori B40 ini. Saya ingin penjelasan Yang Berhormat Menteri. 

Datuk Seri Saifuddin Nasution bin Ismail: Tuan Yang di-Pertua, terima kasih 
banyak atas soalan daripada sahabat saya, Yang Berhormat Beluran. Itu menyangkut 
tentang program penyeragaman harga dan soalannya apakah pengguna kenderaan di 
bawah kategori B40 ini akan ikut menikmati program subsidi. Saya jelaskan begini, 
mengenai program penyeragaman harga, ini adalah satu inisiatif kerajaan terdahulu yang 
kami putuskan untuk kita teruskan kerana melalui kajian yang pernah dibuat oleh INTAN, 
JPA dengan kerjasama penasihat pakar yang membabitkan 2,724 responden. Didapati 
bahawa kesan program penyeragaman harga ini, kajian dibuat pada tahun 2018 
mempunyai impak positif. 

Ia benar-benar membantu meringankan beban kos sara hidup penduduk di 
kawasan pedalaman, membantu penduduk mendapatkan bekalan. Bekalan apa? 
Tepung, gula, minyak masak, gas, petrol, diesel, beras supaya harga di kawasan 
pedalaman Sabah dan Sarawak. Di Sarawak ada lebih 96 zon, di Sabah lebih 60 zon. 

■1740 

Ini supaya harga di kawasan pedalaman Sabah dan Sarawak, di Sarawak ada 
lebih 96 zon, di Sabah lebih 60 zon. Ini supaya harga di kawasan pedalaman sama harga 
di Petaling Jaya, Pulau Pinang dan Johor. Untuk itu, kerajaan memberikan subsidi 
pengangkutan. 

Perkara yang dibangkitkan oleh Yang Berhormat Beluran dalam perbahasan, 
yang dibangkitkan oleh Yang Berhormat Kanowit dan juga Yang Berhormat Bintulu Tuan 
Yang di-Pertua, saya guna kesempatan ini untuk menjawab dan pada akhirnya nanti saya 
akan beri penjelasan tentang perkara yang dibangkitkan oleh Yang Berhormat Beluran. 

Tuan Yang di-Pertua, kerana kesannya bagus dan baik maka kerajaan melalui 
kementerian ini meneruskan. Untuk tahun depan, kita menerima peruntukan sebesar 
RM150 juta. Bagaimana kita mengenal pasti atau menentukan kawasan pedalaman yang 
mahu kita datangkan program ini. Pertama, kita guna pakai sistem Malaysia Geospatial 
Online Services. 

Dengan cara ini, kita boleh mengenal pasti satu-satu kawasan untuk kita 
kategorikan sebagai zon bagi kita laksanakan program penyeragaman harga. Ia menjadi 
lebih tepat kerana kita boleh mengesan jarak sesuatu kawasan itu dari punca bekalan 
dan jajaran kawasan pengedaran dan zon bagi memastikan tidak ada pertindihan. 

Sistem ini dibangunkan oleh Kementerian Air, Tenaga dan Sumber Asli. Melalui 
pemakaian sistem ini, hari ini kita mengenal pasti kawasan zon-zon pedalaman. Hal ini 
penting untuk saya tekankan kerana sahabat saya Yang Berhormat Kanowit ikut 
membangkitkan bahawa kawasan Kanowit yang begitu luas katanya tidak sampai 
barang-barang bekalan ini. Jadi, beliau cadangkan supaya dibuat satu sistem kupon. 
Walaupun Yang Berhormat Kanowit tidak ada di sini, ada? 

Tuan Yang di-Pertua: Tidak ada. 

Datuk Seri Saifuddin Nasution bin Ismail: Tidak ada tidak mengapa tetapi 
penting untuk masuk dalam Hansard. Saya boleh pilih untuk jawab secara bertulis tetapi 
tidak ada peluang untuk rakyat di Kanowit tahu. Jadi, saya terangkan supaya keluar 
dalam Hansard. 



Sebab itu, apa yang berlaku sangat kita kesali. Kerana itulah pentingnya satu. undang-undang, satu kawal selia. Namun, inisiatif tersendiri yang dilakukan oleh pelbagai pihak, itu tak mungkin kita boleh hentikan. Niat mereka baik tetapi kadang-kadang ada sedikit kurang cermatnya maka berlakulah hal seperti itu. Akan hal program food bank dilaksanakan oleh kementerian, rejim tapisan kami sangat ketat bagi mengelak hal itu berlaku. Itu untuk makluman Yang Berhormat Jelebu. Terima kasih kerana membangkitkan perkara tersebut. Datuk Seri Dr. Ronald Kiandee [Beluran]: Yang Berhormat Menteri... Datuk Seri Saifuddin Nasution bin Ismail: Tuan Yang di-Pertua, saya hendak... Datuk Seri Dr. Ronald Kiandee [Beluran]: ...Lanjutan daripada jawapan Yang Berhormat Menteri berhubung dengan kumpulan B40 yang disubsidikan untuk kereta dan motosikal. Saya ingin tahu sama ada luar bandar di Sabah dalam konteks untuk membantu daripada segi pengangkutan, mereka yang menggunakan enjin bot untuk pengangkutan yang tidak dapat menikmati community drumming, yang tidak cukup kuota community drumming, sama ada kementerian akan melihat keperluan pengangkutan luar bandar Sabah menggunakan enjin bot untuk juga disubsidikan bagi mereka yang dikategorikan dalam kategori B40 ini. Saya ingin penjelasan Yang Berhormat Menteri. Datuk Seri Saifuddin Nasution bin Ismail: Tuan Yang di-Pertua, terima kasih banyak atas soalan daripada sahabat saya, Yang Berhormat Beluran. Itu menyangkut tentang program penyeragaman harga dan soalannya apakah pengguna kenderaan di bawah kategori B40 ini akan ikut menikmati program subsidi. Saya jelaskan begini, mengenai program penyeragaman harga, ini adalah satu inisiatif kerajaan terdahulu yang kami putuskan untuk kita teruskan kerana melalui kajian yang pernah dibuat oleh INTAN, JPA dengan kerjasama penasihat pakar yang membabitkan 2,724 responden. Didapati bahawa kesan program penyeragaman harga ini, kajian dibuat pada tahun 2018 mempunyai impak positif. Ia benar-benar membantu meringankan beban kos sara hidup penduduk di kawasan pedalaman, membantu penduduk mendapatkan bekalan. Bekalan apa? Tepung, gula, minyak masak, gas, petrol, diesel, beras supaya harga di kawasan pedalaman Sabah dan Sarawak. Di Sarawak ada lebih 96 zon, di Sabah lebih 60 zon. #1740. Ini supaya harga di kawasan pedalaman Sabah dan Sarawak, di Sarawak ada lebih 96 zon, di Sabah lebih 60 zon. Ini supaya harga di kawasan pedalaman sama harga di Petaling Jaya, Pulau Pinang dan Johor. Untuk itu, kerajaan memberikan subsidi pengangkutan. Perkara yang dibangkitkan oleh Yang Berhormat Beluran dalam perbahasan, yang dibangkitkan oleh Yang Berhormat Kanowit dan juga Yang Berhormat Bintulu Tuan Yang di-Pertua, saya guna kesempatan ini untuk menjawab dan pada akhirnya nanti saya akan beri penjelasan tentang perkara yang dibangkitkan oleh Yang Berhormat Beluran. Tuan Yang di-Pertua, kerana kesannya bagus dan baik maka kerajaan melalui kementerian ini meneruskan. Untuk tahun depan, kita menerima peruntukan sebesar RM150 juta. Bagaimana kita mengenal pasti atau menentukan kawasan pedalaman yang mahu kita datangkan program ini. Pertama, kita guna pakai sistem Malaysia Geospatial Online Services. Dengan cara ini, kita boleh mengenal pasti satu-satu kawasan untuk kita kategorikan sebagai zon bagi kita laksanakan program penyeragaman harga. Ia menjadi lebih tepat kerana kita boleh mengesan jarak sesuatu kawasan itu dari punca bekalan dan jajaran kawasan pengedaran dan zon bagi memastikan tidak ada pertindihan. Sistem ini dibangunkan oleh Kementerian Air, Tenaga dan Sumber Asli. Melalui pemakaian sistem ini, hari ini kita mengenal pasti kawasan zon-zon pedalaman. Hal ini penting untuk saya tekankan kerana sahabat saya Yang Berhormat Kanowit ikut membangkitkan bahawa kawasan Kanowit yang begitu luas katanya tidak sampai barang-barang bekalan ini. Jadi, beliau cadangkan supaya dibuat satu sistem kupon. Walaupun Yang Berhormat Kanowit tidak ada di sini, ada?. Tuan Yang di-Pertua: Tidak ada. Datuk Seri Saifuddin Nasution bin Ismail: Tidak ada tidak mengapa tetapi penting untuk masuk dalam Hansard. Saya boleh pilih untuk jawab secara bertulis tetapi tidak ada peluang untuk rakyat di Kanowit tahu. Jadi, saya terangkan supaya keluar dalam Hansard.